# Masatake Terauchi

*Ovo je japansko ime; porodično ime je* Terauchi*.*

| Terauchi Masatake |
| --- |
| 寺内 正毅 |
|  |
|  |
| 9. premijer Japana |
| **Na položaju** 9. oktobar 1916 – 29. septembar 1918 |
| Monarh | Taishō |
| Prethodi | Ōkuma |
| Slijedi | Hara Takashi |
| generalni guverner Koreje |
| **Na položaju** 1. oktobar 1910 – 9. oktobar 1916 |
| Monarh | Meiji Taishō |
| Prethodi | položaj ustanovljen |
| Slijedi | *Gensui* Count Hasegawa |
| 7. ministar rata Japanskog Carstva |
| **Na položaju** 27. mart 1902 – 30. august 1911 |
| Monarh | Meiji |
| Prethodi | Kodama Gentarō |
| Slijedi | Ishimoto Shinroku |
|  |
| Lični detalji |
| Rođenje | (1852-februara-05)5. februara 1852. Yamaguchi (domena Chōshū) (Japan) |
| Smrt | 3. novembra 1919. (dob: 67) Tokyo, Japan |
| Politička stranka | nezavisni |
| Djeca | *Gensui* Grof Terauchi Hisaichi |
| Nagrade | Orden izlazećeg sunca (1. klasa) Orden zlatnog zmaja (1. klasa) Order of the Bath (Honorary Knight Grand Cross) |
| Potpis |  |
| Vojna služba |
| Vjernost | Japansko Carstvo |
| Služba/rod | Japanska carska vojska |
| Godine službe | 1871–1910 |
| Čin | *Gensui* (maršal) |
| Bitke/ratovi | Boshinski rat Pobuna u Satsumi Prvi japansko-kineski rat Rusko-japanski rat |
| Vojna odlikovanja | Orden izlazećeg sunca (1. klasa) Orden zlatnog zmaja (1. klasa) Order of the Bath (Honorary Knight Grand Cross) |

Gensui Grof **Terauchi Masatake** (japanski: 寺内 正毅, Terauchi Masatake?), GCB (5. oktobar 1852 – 3. novembar 1919) bio je japanski vojskovođa i državnik, najpoznatiji kao prvi generalni guverner Koreje pod japanskom vlašču, odnosno premijer Japana od 1916. do 1918. godine.

Odrastao je u porodici samuraja, te se kao adolescent borio u Boshinskom ratu protiv Tokugawinog šogunata. Nakon uspostave Meiji režima, 1870. godine priključio se novostvorenoj japanskoj carskoj vojsci. Za vrijeme gušenja pobune u Satsumi je teško ranjen te je izgubio desnu ruku, ali je usprkos toga nastavio vojnu karijeru, tokom koje je služio kao ataše u Francuskoj. Godine 1901. ga je premijer Katsura ga je imenovao za ministra rata, te je na tom mjestu ostao do 1906. godine, a što je uključivalo i pobjedonosni rat sa Rusijom. Zahvaljujući njemu, Japan je stekao trajni uticaj, odnosno de facto protektorat nad susjednom Korejom. Masatake je služio kao generalni rezident Koreje, a nakon ubistva Hirobuma Itoa je 1910. godine sproveo Japansko-korejski sporazum o aneksiji, kojim je Japan preuzeo neposrednu vlast nad tom zemljom. Terauchi je potom postao generalni guverner i na tom mjestu ostao šest godina. Njegov mandat su obilježili napori da se modernizira uprava, prije svega kroz uvođenje modernog katastra i sređivanja notorno kompliciranih vlasničkih prava nad zemljom u Koreji, ali također i agresivna japanizacija, odnosno uvođenje škola na japanskom jeziku i nastojanje da se domicilno korejsko stanovništvo što više veže uz Japan, čak i po cijenu gubljenja vlastitog identiteta.

Godine 1916. je imenovan za 9. po redu premijera, u vrijeme kada je Japan još uvijek sudjelovao u Prvom svjetskom ratu na strani Antante. Terauchi je nastojao održati kontinuitet sa vanjskom politikom temeljenom na savezništvo sa Britanijom, te je poslao japansku mornaricu da sudjeluje u Antantinim operacijama na svjetskim oceanima. Sa druge strane je nastavio ekspanzionističku politiku usmjerenu prema drugim oblastima Dalekog istoka. Njegova vlada je, koristeći kaos u susjednoj Kini, nastojala preko Nishiharinih zajmova ishoditi posebna prava u provinciji Shandong, a od SAD je 1917. godine sporazumom Lansing-Ishii ishodila priznanje posebnih prava u Kini u odnosu na druge velike sile. Nakon Oktobarske revolucije u Rusiji je 1918. godine, formalno u okviru zajedničkih napora Antante, Terauchijeva vlada započela sudjelovanje u vojnoj ekspediciji protiv boljševika te poslala značajne ekspedicijske snage koje su okupirale ruski Daleki istok i držale ga pod svojom vlašću sljedećih nekoliko godina. Njegovi uspjesi na diplomatskom polju, međutim, nisu bili u stanju zaustaviti ekonomske probleme, prije svega nagli porast cijena riže koji su u ljeto 1918. godine doveli do masovnih nereda. Smatrajući se odgovornim, Terauchi je podnio ostavku i umro sljedeće godine.

Njegov najstariji sin je bio *Gensui* Grof Terauchi Hisaichi je također bio vojskovođa, te je u Drugom svjetskom ratu služio kao zapovjednik japanske vojske na Južne ekspedicijske grupe armija.

## Reference

## Vanjske veze